วิกิพีตัง เป็นการรวมคำว่าวิกิพีเดียในภาษาญี่ปุ่นกับคำว่า *ตัง* เป็นมานุษยรูปนิยมแบบ*โมเอะ*ของวิกิพีเดีย 
**มานุษยรูปนิยมแบบ*โมเอะ*** (ญี่ปุ่น: 萌え擬人化; โรมาจิ: *moe gijinka*) เป็นภาพมานุษยรูปนิยมในอนิเมะและมังงะที่ใช้กับสิ่งที่ไม่ใช่มนุษย์ (เช่น สัตว์, พืช, สิ่งที่เหนือธรรมชาติ และสิ่งมีชีวิตในเทพปกรณัม), วัตถุ, แนวคิด หรือปรากฏการณ์ ตัวละครเหล่านี้ มักมีคอสเพลย์ที่แสดงถึงวัตถุหรือผลิตภัณฑ์ที่โด่งดัง

โดยทั่วไป มานุษยรูปนิยมนี้จะพบในวัฒนธรรมย่อยของ *โอตากุ* ซึ่งตัวละคร *โมเอะ* หลายคนเริ่มมาจาก *โดจิน* ยกเว้น *เคโมโนมิมิ* (ตัวละครเหมือนมนุษย์ที่มีคุณสมบัติของสัตว์) รูปแบบแรกของมานุษยรูปนิยมแบบโมเอะคือกันดั้มเอ็มเอสเกิร์ลที่สร้างโดย มิกะ อากิตากะ ใน ค.ศ. 1982

ด้านสังคมวิทยา
--------------

นักวิชาการสื่อสารมวลชน ยูจิ โซเนะ โต้แย้งว่า เนื่องจากมานุษยรูปนิยมแบบ*โมเอะ* มักวาดเป็นหญิงสาวที่สวยงาม จึงเป็นตัวอย่างผลพลอยได้ของวัฒนธรรมย่อยแฮบิตัสของโอตากุให้กลายเป็นจินตนาการทางเพศ นักจิตวิทยา ทามากิ ไซโต พิจารณาว่ามานุษยรูปนิยมแบบ *โมเอะ* เป็นตัวอย่างของศิลปะ *มิตาเตะเอะ* เนื่องจากการใช้ทั้งศิลปะชั้นสูงและต่ำพร้อมกัน ทำให้เกิดความหมายเพิ่มเติมที่สร้างความขบขันได้ในบางครั้ง

ประเภท
------

*สาวหูแมว* หนึ่งในประเภทของ *เคโมโนมิมิ* ที่มีหูของแมว
### สัตว์

*เคโมโนมิมิ* แปลตรงตัวคือ "หูสัตว์" เป็นแนวคิดของการวาดมนุษย์และตัวละครคล้ายมนุษย์มีหูของสัตว์ และอาจมีลักษณะอื่น ๆ เพิ่มเติม เช่น หาง แฟรนไชส์ที่มีมานุษยรูปนิยมแบบโมเอะและ *เคโมโนมิมิ* ที่โด่งดังได้แก่ *เคะโมะโนะเฟรนด์ส* ที่เป็นสัตว์ในรูปมานุษยรูปนิยมของเด็กหญิงและหญิงสาว และ *อูมะ มูซูเมะ ปริตตี เดอร์บี* ที่เป็นม้าแข่งขันในรูปของเด็กหญิง

### สิ่งมีชีวิตในเทพปกรณัมและจินตนิมิต

ตัวอย่างแรกของประเภทนี้อยู่ในซีรีส์วิดีโอเกม *โทโฮโปรเจกต์* ที่เริ่มใน ค.ศ. 1997 ซึ่งมี *โยไก* และสิ่งมีชีวิตในเทปกรณัมที่เป็นเด็กหญิงและสาว ๆ น่ารักและสวยงามที่มีพลังเหนือธรรมชาติ แล้วเป็นที่โด่งดังจากมังงะ *ชีวิตป่วนรักของสาวมอนสเตอร์* และ *วันวุ่นๆ ของคุณเซนทอร์* และกลายเป็นประเภทหนึ่งของตนเอง

บาวเซต มานุษยรูปนิยมแบบ*โมเอะ* และแปลงเพศของบาวเซอร์จากแฟรนไชส์ *มาริโอ* ที่ทำให้มันดูเหมือนเจ้าหญิงพีชผ่านพลัง "ซูเปอร์คราวน์" กลายเป็นหนึ่งในอินเทอร์เน็ตมีมที่โด่งดังที่สุดใน ค.ศ. 2018 ซึ่งทำให้มีการแปลงศัตรูตัวอื่นของ *มาริโอ* ให้มีความเป็น*โมเอะ* ตัวที่โดดเด่นที่สุดคือบูเซต (จากคิงบู)

### คอมพิวเตอร์

ดูเพิ่ม: โอเอสตัง
ถึงแม้ว่า *ดิจิทัล เลดี้* (ค.ศ. 2001) และ ทอยส์ ไอแมคเกิร์ล (ค.ศ. 1998) มาก่อน มีมของการเปลี่ยนสิ่งที่เกี่ยวข้องกับคอมพิวเตอร์ให้เป็น *โมเอะ* ไม่ได้เริ่มขึ้น จนกระทั่งชีตาเกะ-จัง (ญี่ปุ่น: しいたけちゃん; โรมาจิ: *Shiitake-chan*) ปุ่ม *หยุด* ในมานุษยรูปนิยมของอินเทอร์เน็ตเอกซ์พลอเรอร์ มาใน ค.ศ. 2001 บนทูแชนแนล โดยมีแนวคิดจากผู้โพสต์ว่า เขาเห็นปุ่ม *หยุด* เหมือนเห็ดหอม เมื่อไมโครซอฟท์เผยแพร่วินโดวส์ 7 ในประเทศญี่ปุ่น ทางบริษัทได้ทำบุคลาธิษฐานโอเอสที่มีชื่อว่า "นานามิ มาโดเบะ" ด้วยตัวอย่างเสียงจากนานะ มิซูกิ และสร้างบุคลาธิษฐานเด็กหญิงสองคนชื่อว่า "ยู มาโดเบะ" และ "ไอ มาโดเบะ" เพื่อโปรโมตวินโดวส์ 8 ในประเทศญี่ปุ่น

หลังจากการสร้างโอเอสตัง ซอฟต์แวร์และเว็บไซต์อื่นจึงเริ่มมีตัวละครแบบมานุษยรูปนิยมเช่นกัน ตัวอย่างเช่น วิกิพีเดียมี "วิกิพีตัง" ในขณะที่โมซิลลามี "โมเอะซิลลา" พลเมืองเครือข่ายจีนได้สร้าง "กรีนแดมเกิร์ล" เพื่อล้อเลียนGreen Dam Youth Escort ซอฟต์แวร์ควบคุมเนื้อหาของจีน ใน ค.ศ. 2010 นักวาดภาพประกอบชาวไต้หวันที่รู้จักกันในบนพิซิฟในชื่อ "shinia" วาดบุคลาธิษฐานของไมโครซอฟท์ ซิลเวอร์ไลต์ที่มีชื่อว่า ฮิการุ ไอซาวะ ซึ่งทางไมโครซอฟท์ไต้หวันสนับสนุนตัวละครนี้ใน ค.ศ. 2013 ไมโครซอฟท์สิงคโปร์ได้แนะนำอิโนริ ไอซาวะ ให้เป็นมาสคอตของอินเทอร์เน็ตเอกซ์พลอเรอร์.

ซีรีส์มังงะและอนิเมะ *World War Blue* มีตัวละครที่เป็นบุคลาธิษฐานของเกมคอมพิวเตอร์ วิดีโอเกมที่มีตัวละครตามประเภทนี้ ได้แก่ *โซนิคเดอะเฮดจ์ฮ็อก*, *มาริโอ* และ *เตตริส* *เซกาฮาร์ดเกิร์ลส* มีบุคลาธิษฐานของฮาร์ดแวร์วิดีโอเกมของเซกา

### กฎหมายและการเมือง

ไอซิส-จัง เป็นมานุษยรูปนิยมแบบ*โมเอะ* ของรัฐอิสลามอิรักและลิแวนต์
องค์ประกอบของรัฐธรรมนูญแห่งญี่ปุ่นถูกบุคลาธิษฐานเป็นสาว*โมเอะ* เช่น มาตรา 9 ที่ห้ามญี่ปุ่นก่อสงคราม "ถูกวาดเป็นเด็กหญิงผู้รักสันติภาพ"

ใน ค.ศ. 2010 กลุ่มผู้ใช้บนทูแชนแนลได้สร้างฮิโนโมโตะ โอนิโกะเป็นบุคลาธิษฐานของคำเหยียดชาวญี่ปุ่นของชาวจีนว่า รีเปินกุยซือ (日本鬼子; Riben guizi) แปลตรงตัวคือ "ปีศาจญี่ปุ่น" และกลายเป็นอินเทอร์เน็ตมีมในประเทศญี่ปุ่น ในภาษาญี่ปุ่น การอ่านแบบคุงโยมิของอักษรคันจิเป็นชื่อเพศหญิง ดังนั้น ตัวละครจึงถูกวาดเป็นหญิงสาวที่ใส่กิโมโนคู่กับเขาปีศาจกับคาตานะ

ใน ค.ศ. 2015 ผู้ใช้ในอินเทอร์เน็ตได้สร้าง "ไอซิส-จัง" บุคลาธิษฐานแบบ*โมเอะ* ของรัฐอิสลามอิรักและลิแวนต์ ซึ่งทางอะนอนิมัสได้นำไปใช้ เพื่อทำให้โฆษณาชวนเชื่อออนไลน์ของรัฐอิสลามเบาบางลง

### อื่น ๆ

รถรางฮ่องกงที่มีตัวละครบุคลาธิษฐานแบบ*โมเอะ* ของตราซอสถั่วเหลืองท้องถิ่น
มีบางสิ่งที่ใส่ความเป็น *โมเอะ* ได้ เช่น:

ประเทศเหมือนกับบุคลาธิษฐานของชาติ มีหลายประเทศที่มีการแสดงแบบ*โมเอะ* เช่น ญี่ปุ่นคือนิฮง-จัง, อัฟกานิสถานคืออัฟกานิสตัง—ทั้งคู่มีเว็บคอมมิกในญี่ปุ่นเป็นของตนเอง นอกเหนือไปจากนี้คือประเทศจาก*พลังอักษะ เฮตาเลีย* โดยฮิเดกัซ ฮิมารูยะ
โรคในช่วงการระบาดของไวรัสอีโบลาในแอฟริกาตะวันตก ค.ศ. 2014 ผู้ใช้จากเว็บไซต์โฟร์แชน วาดภาพแบบ*โมเอะ*ของอีโบลาขึ้น ในระหว่างการระบาดทั่วของไวรัสโคโรนา พ.ศ. 2562–2563 ก็มีการสร้างโคโรนา-จังจากโรคติดเชื้อไวรัสโคโรนา 2019ขึ้น
ยุคสมัยทางประวัติศาสตร์หนังสือประวัติศาสตร์ญี่ปุ่นมีบุคลาธิษฐานของเหตุการณ์ทางประวัติศาสตร์

อ้างอิง
-------

1. ↑  Maciamo (2004). "How to Use Japanese Suffixes". Jref.com.
2. ↑  Galbraith, Patrick W. "Moe". *Japanese Media and Popular Culture: An Open-Access Digital Initiative of the University of Tokyo* (ภาษาอังกฤษแบบอเมริกัน). สืบค้นเมื่อ 2020-06-08.
3. ↑  Ashcraft, Brian (March 30, 2010). "Gundam As Girls". Kotaku. สืบค้นเมื่อ May 5, 2019.
4. ↑  Sone, Yuji (2014-08-07). "Canted Desire: Otaku Performance in Japanese Popular Culture". *Cultural Studies Review* (ภาษาอังกฤษ). **20** (2): 196–222. doi:10.5130/csr.v20i2.3700. ISSN 1837-8692.
5. ↑  Tamaki, Saitō (2011). *キャラクター精神分析 ─マンガ・文学・日本人* [*Character psychoanalysis ─ manga · literature · Japanese*] (ภาษาญี่ปุ่น). Tōkyō: Chikuma Shobō. p. 179. ISBN 9784480842954. OCLC 709665062.
6. ↑  "An introduction to Touhou Project: Japan's biggest indie series". PC Gamer. April 21, 2015. สืบค้นเมื่อ September 24, 2020.
7. ↑  "The List - 7 Manga for Monster Girl Lovers". *Anime News Network*. สืบค้นเมื่อ 2018-02-22.
8. ↑  EST, Steven Asarch On 12/20/18 at 1:45 PM (2018-12-20). "KnowYourMeme and Newsweek have compiled a list of the Top 10 Video Game Memes of 2018". *Newsweek* (ภาษาอังกฤษ). สืบค้นเมื่อ 2020-09-25.
9. ↑  "After Bowsette, Fans Go Wild For Boosette". *Kotaku* (ภาษาอังกฤษแบบอเมริกัน). สืบค้นเมื่อ 2020-09-25.
10. ↑  ""I'm Worried that the Stop Button on IE Looks Like a Shiitake" on a 2ch archive" (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ 2007-10-23. สืบค้นเมื่อ 2007-03-06.
11. ↑  週刊アスキー. "窓辺ファミリー全員集結!! DSP版限定ウィンドウズ8.1が10月4日予約開始【追記あり】". *週刊アスキー*. สืบค้นเมื่อ 27 November 2018.
12. ↑  株式会社インプレス (4 October 2013). "DSP版Windows 8.1の予約受付け開始、限定版は一部でもう完売 限定版は3種類". *impress.co.jp*. สืบค้นเมื่อ 27 November 2018.
13. ↑  "「Windows 8.1 発売記念パック 窓辺ファミリーバージョン」の予約が瞬殺！ マウス付きも数少なめ - アキバ総研". *akiba-souken.com*. สืบค้นเมื่อ 27 November 2018.
14. ↑  "China clarifies web filter plans". *BBC News*. 2009-06-18. สืบค้นเมื่อ 2009-06-20.
15. ↑  "Microsoft - Silverlight 第二彈 進化再生" (ภาษาจีน). Microsoft. สืบค้นเมื่อ March 14, 2012.
16. ↑  "ねとらぼ：台湾MSの萌えるSilverlight「藍澤光」が日本上陸 pixivで公認イラストイベント" (ภาษาญี่ปุ่น). ITmedia. January 25, 2011. สืบค้นเมื่อ March 14, 2012.
17. ↑  "Sega Hard Girls CG TV Anime's High School Story, Staff, Date Unveiled". Anime News Network. June 10, 2014. สืบค้นเมื่อ August 29, 2014.
18. 1 2  "Anonymous targets IS sympathisers on Twitter". BBC. July 21, 2015. สืบค้นเมื่อ July 21, 2015.
19. ↑  "*Constitution Girls* Book Turns Law Into Moe Girls". Anime News Network. June 29, 2011. สืบค้นเมื่อ June 30, 2011.
20. ↑  萌系日本鬼子 反攻中國 (ภาษาจีน). The Liberty Times. November 2, 2010. คลังข้อมูลเก่าเก็บจากแหล่งเดิมเมื่อ November 3, 2010. สืบค้นเมื่อ November 5, 2010.
21. ↑  Johansson, Anna (2018-01-02). "ISIS-chan – the meanings of the Manga girl in image warfare against the Islamic State". *Critical Studies on Terrorism* (ภาษาอังกฤษ). **11** (1): 1–25. doi:10.1080/17539153.2017.1348889. ISSN 1753-9153. S2CID 149119529.
22. ↑  "Nihon-chan a la carte" (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ 2018-11-08. สืบค้นเมื่อ 2008-04-23.
23. ↑  Cornevin, Vanessa; Forceville, Charles (2017-11-20). "From metaphor to allegory: The Japanese manga Afuganisu-tan" (PDF). *Metaphor and the Social World* (ภาษาอังกฤษ). **7** (2): 235–251. doi:10.1075/msw.7.2.04cor. ISSN 2210-4070.
24. ↑  Hidekaz Himaruya. "Axis Powers Hetalia". *www.geocities.jp/himaruya* (ภาษาญี่ปุ่น). Geocities. คลังข้อมูลเก่าเก็บจากแหล่งเดิมเมื่อ 2012-08-03. สืบค้นเมื่อ 2008-05-30.
25. ↑  "ejcjs - Moe and the Potential of Fantasy in Post-Millennial Japan". Japanesestudies.org.uk. 2009-10-31. สืบค้นเมื่อ 2012-08-20.
26. ↑  Dewey, Catilin (September 22, 2014). "4Chan's latest, terrible 'prank': Convincing West Africans that Ebola doctors actually worship the disease". *Washington Post*. สืบค้นเมื่อ May 28, 2020.
27. ↑  Cole, Samantha (March 18, 2020). "As Coronavirus Spreads, Artists Are Coping With Waifus and Fursona Art". *Vice*. สืบค้นเมื่อ May 28, 2020.
28. ↑  日本史愛好倶楽部 [Nihonshi Alkō Kurabu] (2009). *Nihonshi nenpyō: Moete oboeru shakai* 日本史年表: 萌えて覚える社会の常識 [*Chronology of Japanese history: Learn society's common knowledge obsession*] (ภาษาญี่ปุ่น). Tokyo: PHP研究所 [PHP Institute]. ISBN 978-4569772998.
29. ↑  Occhi, Debra J. (2012). "Wobbly Aesthetics, Performance, and Message: Comparing Japanese Kyara with their Anthropomorphic Forebears". *Asian Ethnology*. **71** (1): 119. JSTOR 41551385. For instance, an almanac of Japanese history by the Japanese History Aficionado's Club that spans the second-century Yamataikoku to the Russo-Japanese war (1904) introduces time periods and notable events, with each topic represented by its own moe-style anthropomorphism

อ่านเพิ่ม
---------

* *Gijinka-tan Hakusho* ญี่ปุ่น: 擬人化たん白書; โรมาจิ: *Gijinka-tan Hakusho* lit. 'Anthropomorphism-*tan* Files' Tokyo, Japan: Aspect, 2006. ISBN 4-7572-1262-3. (The *-tan* is a hypocoristic suffix.)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มานุษยรูปนิยมแบบโมเอะ**

* *Moe* Anthropomorphism ที่ TV Tropes